 Lolu ludaba ake waluphatha ngeSonto komunye umhlangano eNew York, lapho agcizelele ukuthi izijeziso lezi zenqabela imizamo kahulumende wakhe eyokuvuselela izibhedlela lamakiliniki.Kodwa ezinye izizalwane zeZimbabwe zithi lanxa umongameli Mnangagwa engaze ekhulume njani ngaloludaba, kaziboni izijeziso zisuswa ngoba uhulumende wakhe eqhubeka ngokwephula amalungelo kazulu.Omunye wabalombono lo nguMnu. Kelvin Manduna oqhuba izifundo zakhe eHoward University eWashington DC.Kodwa esinye isizalwane seZimbabwe uMnu. Esau Mavindidze uthi udaba lwezijeziso alulani lombuso omubi kumbe omuhle.Uthi kulamazwe ephula amalungelo imihla lamalanga alobudlelwano obuhle leMelika. Ngalesi isizathu, uthi kusobala ukuthi udaba oluhlupha amazwe aphetsheya ngolwamapulazi athathelwa abalimi abamhlophe nguhulumende weZimbabwe.UMnu. Manduna uthi uhulumende kaMnangagwa uyehluleka ukuvuselela umnotho welizwe. Kodwa abasekeli bebandla leZANU PF bathi umnotho uzavuka kuphela nxa kuthe kwesulwa izijeziso.UNtungamili Nkomo Uyalandisa 